S-706/2006

Málið er höfðað með ákæru Ríkissaksóknara, dags. 15.maí 2006 á hendur ákærða Á-kk-þgf Þ-kk-þgf S-kk-þgf, kt. 000000-0000, Fífumóa 1d Reykjanesbæ "fyrir líkamsárás og frelsissviptingu með því að hafa að kvöldi þriðjudagsins 27. september 2005 ráðist að X, kennitala 000000-0000, á heimili hennar að Hörgsholti 3, Hafnarfirði, tekið hana hálstaki og hent henni til og frá og haldið konunni nauðugri í íbúð hennar í um 2 klukkustundir. Urðu afleiðingar af háttsemi ákærða þær að X hlaut mar á hálsi, handleggjum, baki, lærum og rasskinnum og hrufl á höndum.

Telst þetta varða við 217. gr. og 1. mgr. 226. gr. almennra hegningarlaga nr. 19/1940.

Ennfremur fyrir húsbrot með því að hafa föstudaginn 24. febrúar 2006 ruðst í heimildarleysi inn í framangreinda íbúð X og neitað að fara þaðan út er hún skoraði á hann að gera það.

Telst þetta varða við 231. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

X krefst miskabóta að fjárhæð kr. 800.000 auk vaxta samkæmt III. kafla laga um vexti og verðtryggingu nr. 38/2001 frá 27. september 2005 til greiðsludags."

Og með ákæru sýslumannsins í Hafnarfirði, útgefinni 23. maí 2006 á hendur Á-kk-þgf Þ-kk-þgf S-kk-þgf, kt. 000000-0000, Fífumóa 1d, Reykjanesbæ, fyrir eftirtalin brot gegn umferðarlögum og almennum hegningarlögum;

I. (36-2005-9150)

Fyrir umferðarlagabrot, með því að hafa, miðvikudaginn 5. október 2005, um kl. 17:06, ekið bifreiðinni UE-942, sviptur ökuréttindum, norður Hringbraut, vestan við Öldugötu, Hafnarfirði, á 56 kílómetra hraða á klukkustund, að teknu tilliti til vikmarka, þar sem leyfður hámarkshraði er 30 kílómetrar á klukkustund.

Telst háttsemi þessi varða við 1., sbr. 4. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II. (34-2005-10921)

Fyrir umferðarlagabrot, með því að hafa, mánudagskvöldið 31. október 2005, um kl. 23:20, ekið bifreiðinni RZ-337, sviptur ökuréttindum, norður Hafnargötu, móts við verslunina 10-11, Reykjanesbæ.

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

III. (36-2005-10660)

Fyrir umferðarlagabrot, með því að hafa, sunnudaginn 13. nóvember 2005, um kl. 14:32, ekið bifreiðinni RZ-337, sviptur ökuréttindum, af Háholti og austur Miklaholt, Hafnarfirði.

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

IV. (36-2006-1833)

Fyrir gripdeild og umferðarlagabrot, með því að hafa, mánudaginn 13. febrúar 2006, um kl. 14:05, ekið sviptur ökuréttindum, að bensínstöð Esso við Lækjargötu, Hafnarfirði, tekið eldsneyti af dælu nr. 1, fyrir samtals kr. 2.000,- en að því búnu ekið á brott án þess að greiða fyrir.

Telst háttsemi þessi varða við 245. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100 .gr. umferðarlaga nr. 50/1987.

V. (36-2006-2062)

Fyrir umferðarlagabrot, með því að hafa, laugardaginn 18. febrúar 2006, um kl. 18:43, ekið bifreiðinni RZ-337, sviptur ökuréttindum, suður Reykjanesbraut við gatnamót við Arnarnesveg, Garðabæ, og framúr annarri bifreið á þeim gatnamótum þrátt fyrir bann þar um með þeim afleiðingum að hann hafnaði á bifreiðinni RL-464 sem ekið var norður Reykjanesbraut og byrjuð var beygju vestur Arnarnesveg, Garðabæ.

Telst háttsemi þessi varða við 1. mgr. 22. gr., og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. lög nr. 44/1993.

Þess er krafist að ákærði verði dæmdur til refsingar."

Voru málin sameinuð það er mál S-710/2006 sameinað máli nr. S-706/2006.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Ákærði á ekki að baki neinn sakaferil sem hér skiptir máli.

Þykir refsing ákærða hæfilega ákveðin 3 mánaða fangelsi auk 270.000 króna sektar til ríkissjóðs. Þykir rétt að skilorðsbinda fangelsisrefsingu ákærða og að hún skuli niður falla að liðnum 2 árum haldi hann almennt skilorð 57. gr. almennra hegningarlaga nr. 19/1940.

Loks ber að dæma ákærða til þess að greiða allan sakarkostnað eins og segir í dómsorði.

DÓMSORÐ

Ákærði, Á-kk-nf Þ-kk-nf S-kk-nf, sæti fangelsi í 3 mánuði, en fresta skal fullnustu refsingarinnar og niður skal hún falla að liðnum 2 árum, haldi ákærði almennt skilorð 57. gr. almennra hegningarlaga nr. 19/1940, sbr. lög nr. 22/1955.

Ákærði greiði 270.000 krónur í sekt til ríkissjóðs og komi 20 daga fangelsi í stað sektarinnar verði hún ekki greiddi innan 4ra vikna frá dómsuppsögu.

Þá greiði ákærði X, 125.000 krónur í miskabætur.

Ákærði greiði allan sakarkostnað, með talin málsvarnarlaun skipaðs verjanda síns B-kk-ef N-kk-ef hæstaréttarlögmanns, 140.000 krónur að virðisaukaskatti meðtöldum og þóknun skipaðs réttargæslumanns brotaþola Þ-kvk-ef B-kvk-ef héraðsdómslögmanns, 80.000 krónur að meðtöldum virðisaukaskatti.

S-kk-nf S-kk-nf